Ibn Bobuya
IBN BOBUYA ash-Shayx as-Soduq Muhammad ibn Ali Abu Jaʼfar al-Qummiy (? — 991) - shialarning mashhur ilohiyotchi olimi, faqih; shia rivoyatlari bilimdoni, imomiylar (jaʼfariylar) huquqini ilk bor ishlab chiqqanlardan. Yoshlik chog‘idayoq Xurosonda shia rivoyatlarini bilishda unga teng keladigan kishi bo‘lmagan. 965-yilda u Bag‘dodga kelib, Buvayhiylar bilan yaqinlashgan va faol tashviqot ishlarini boshlagan. IBN BOBYA Ray shahrida vafot etgan. IBN Bobuya 200 ga yaqin asar yozgan, shundan 20 tasi saqlanib qolgan. Asosiy asarlari - „Man la yahduruhu al-faqih“ — 4 rivoyatlar to‘plami (al-usul ar-arbaʼ)dan biri shialikdagi imomiylar fiqhi bo‘yicha eng eʼtiborli asar hisoblanadi